stanford-oval/wikipedia huggingface dataset:
Funidata

| Funidata Oy |
| --- | --- |

Yritysmuoto:  osakeyhtiö
Perustettu:  2016
Toimitusjohtaja:  Mikko Myllys
Kotipaikka:  Helsinki
Toiminta-alue:  Suomi
Toimiala:  ohjelmistot
Liikevaihto:   9,3 milj. euroa (2023)
Liikevoitto:   –1,4 milj. euroa (2023)
Henkilöstö:  65 (2023)
Kotisivu:  https://www.funidata.fi/
Infobox OKVirheellinen NIMI-arvo: 
Funidata Oy on vuonna 2016 perustettu suomalainen ohjelmistotalo, joka tuottaa korkeakouluille suunnattua opintohallinnon Sisu-tietojärjestelmää.
Historia > Tausta

Funidatan taustalla on vuonna 2008 opetus- ja kulttuuriministeriössä käynnistetty Opintohallinnon tietojärjestelmien modernisointi RAKETTI-hanke. Vuonna 2012 yliopistot käynnistivät Opintohallinnon tietojärjestelmien modernisointi eli OTM-hankkeen, joka tähtäsi alusta asti myös yhtiön perustamiseen, jolle palveluiden kehittäminen siirrettäsiin.
Historia > Funidata 2016–

Helsingin yliopisto ja Aalto-yliopisto perustivat alkuvuonna 2016 Funidatan. Yhtiön ensimmäinen tavoite oli tuottaa, ylläpitää ja kehittää tietojärjestelmäpalveluita opetuksen ja opiskelun tueksi. Suurempana tehtävänä oli rakentaa kansallinen ydinjärjestelmä opetukseen ja opiskeluun. Yliopistot kertoivat, että muutkin korkeakoulut voivat ryhtyä Funidatan osakkaiksi. Palveluita yhtiö aikoi tarjota vain osakkailleen. Samana vuonna yhtiön osakkaiksi liittyivät myös Jyväskylän ja Tampereen yliopistot. Ruotsinkielinen kauppakorkeakoulu Hanken ja Lappeenrannan–Lahden teknillinen yliopisto LUT liittyivät mukaan myöhemmin.
Syksyllä 2019 Sisu-järjestelmä otettiin osittain käyttöön Jyväskylän yliopistossa, jossa se korvasi Korppi-järjestelmän.
Tampereella Sisua alettiin käyttää syksyllä 2020. Sisulla korvattiin Hervannassa (entinen TTY) POP, HOPS ja Kaiku ja keskustassa (entinen Tampereen yliopisto) Nettiopsu, OTP, Tenttis, Kurssipalaute ja Harri. Palvelu otettiin käyttöön, vaikka sen tiedettiin olevan keskeneräinen. Kahden yliopiston yhdistyttyä haluttiin opiskelijoiden tiedot siirtää nopeasti vanhoista järjestelmistä yhteiseen järjestelmään.
Keväällä 2021 Arcada-ammattikorkeakoulusta tuli Funidatan omistaja ja asiakas. Toukokuussa Helsingin yliopisto otti Sisun laajaan käyttöön. Järjestelmällä korvattiin vanhentunut Oodi-järjestelmä. Kesäkuussa Helsingin yliopisto sai Etelä-Suomen aluehallintovirastolta huomautuksen, sillä Sisu-järjestelmä ei tukenut riittävästi näkövammaisten käyttäjien tarpeita. Syksyllä Funidatalla oli seitsemän korkeakouluomistajaa. Syyslukukaudella Sisu otettiin koko laajuudessaan Aallossa, jossa sillä korvattiin Oodi-järjestelmä.[lähde? ]
Organisaatio

Funidatan suurimmat omistajat ovat Helsingin yliopisto ja Tampereen yliopisto. Muita osakkaita ovat muut Sisun käyttöönottaneet korkeakoulut. Yhtiön hallituksen seitsemästä jäsenestä viisi nimitetään yhtiön omistajien joukosta. Lisäksi hallitukseen on nimitetty kaksi korkeakoulujen ulkopuolelta tulevaa it-ammattilaista. Vuonna 2022 yhtiöllä oli 45 työntekijää ja sen liikevaihto oli noin 7 miljoonaa euroa.
Tuotteet

Yhtiön päätuote on Sisu-järjestelmä, jonka Funidata on kehittänyt yhdessä Nitorin kanssa. Tuotteen nimi on lyhenne sanoista Student Information System for Universities ja se on nimensä mukaisesti korkeakouluille suunnattu opintohallinnon tietojärjestelmä. Palvelu yhdisti useita eri järjestelmiä ja niihin liittyviä prosesseja ja siksi se on korkeakouluilla aiemmin käytettyihin järjestelmiin verrattuna monipolvisempi.
Opiskelijat käyttävät palvelua esimerkiksi opintojen suunnitteluun ja kursseille ilmoittautumiseen. He saavat Sisun kautta arvosanansa ja voivat seurata siellä opintojensa edistymistä. Palvelua käyttävät myös korkeakoulujen opettajat ja palveluhenkilöstö.
Asiakkaat

Sisun käyttäjiä ja Funidatan omistajia ovat:
Jyväskylän yliopisto (osittain käyttöön vuonna 2019)
Tampereen yliopisto (kokonaisuudessaan käyttöön kesällä 2020)
Aalto-yliopisto (2021)
Helsingin yliopisto (2021)
Lappeenrannan–Lahden teknillinen yliopisto LUT
Hanken Svenska handelshögskolan
Arcada-ammattikorkeakoulu
Högskolan på Åland
Aiheesta muualla

Yrityksen kotisivut
Michael Posch

Michael Posch (s. 19. joulukuuta 1969 Graz) on itävaltalainen muusikko. Hän opiskeli nokkahuilun soittamista. Posch johtaa tällä hetkellä vanhaan musiikkiin erikoistunutta Ensemble Unicorn -yhtyettä. Hän on työskennellyt myös muiden vanhan musiikin yhtyeiden, kuten Clemencic Consortin ja Oni Wytarsin kanssa.
Mauri Kajas

Arvi Mauri Kai Kajas, sukunimi aik. Mäkinen, käytti kirjailijanimeä Mauri Kajas (23. syyskuuta 1894 Tampere – 27. marraskuuta 1976 Turku) oli suomalainen kirjailija.
Henkilöhistoria

Kajaksen vanhemmat olivat  Kalle Mauri Mäkinen (Korpela) ja Iida Kiviranta ja puoliso vuodesta 1923 Elna Cecilia Jakobsson. Hän kävi viisi luokkaa yhteiskoulua Hämeenlinnassa, opiskeli Yhteiskunnallisessa Korkeakoulussa ja toimi muun muassa maataloustyöntekijänä, myyjänä, asiapoikana, leipomo-, makkara- ja metallityöntekijänä sekä merimiehenä ja vuodesta 1918 alkaen aseseppänä.
Teokset

Sortin tyttö ja Kasperi : romaani.     WSOY 1939
Parempikin päivä koittaa : romaani.     WSOY 1946
MetLife Building

| MetLife Building> Pan Am Building |
| --- | --- |

Osoite:  200 Park Avenue
Sijainti:   New York City, New York
Koordinaatit:  40°45′12″N, 073°58′36″W
Rakennustyyppi:  toimistorakennus
Valmistumisvuosi:  1963
Suunnittelija:  Emery Roth & Sons
Urakoitsija:  Morse Diesel Construction Company
Omistaja:  200 Park, L.P.
Korkeus:  246,3 m
Kerrosluku:  58
Huoneistoala:  286 000 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
MetLife Building on pilvenpiirtäjä New Yorkissa Yhdysvalloissa. Rakennuksen alkuperäinen nimi oli Pan Am Building, jolla nimellä monet rakennusta edelleen kutsuvat, sillä siinä toimi alkujaan lentoyhtiö Pan Amin pääkonttori. Uusi nimi otettiin käyttöön vuonna 1981, kun vakuutusyhtiö MetLife osti rakennuksen 400 miljoonalla dollarilla.
Vuonna 1963 valmistuneen rakennuksen on suunnitellut arkkitehtitoimisto Emery Roth & Sons yhdessä tunnettujen arkkitehtien Walter Gropiuksen ja Pietro Belluschin kanssa. Rakennus sijaitsee Midtownin kaupunginosassa Park Avenuella Grand Central Terminal -rautatieaseman pohjoispuolella. Itä-länsisuunnassa venytetty kahdeksankulmainen rakennus sulkee Park Avenuen katunäkymän, mistä rakennusta ja sen arkkitehteja on arvosteltu. Gropiuksen suunnitelmien mukaan vanha rautatieasema oli tarkoitus purkaa, jotta MetLife Buildingin edustalle voitaisiin rakentaa puisto.
Aiheesta muualla

Kuvia tai muita tiedostoja aiheesta MetLife Building Wikimedia Commonsissa
Franz Reindl

| Mitalit | Mitalit | Mitalit |  |
| --- | --- | --- | --- |
|  Franz Reindl |  Franz Reindl |  Franz Reindl |  |
Maa:   Länsi-Saksa
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Innsbruck 1976 | jääkiekko |  |
Franz Reindl (s. 24. marraskuuta 1954 Garmisch-Partenkirchen, Länsi-Saksa) on entinen saksalainen jääkiekkoilija ja nykyinen urheilujohtaja.
Jääkiekkoseurat

1972-1984 Sc Riessersee
1984-1988 SB Rosenheim
Reindl pelasi ensimmäisen kerran Saksan maajoukkueessa kaudella 1971-72.
Saavutuksia

Jääkiekon olympiapronssi: 1976
Saksan liittotasavallan mestaruus: 1978, 1981, 1985
Valmentajana ja urheilujohtajana

Reindl valittiin Saksan jääkiekkoliiton puheenjohtajaksi vuonna 1992, jonka lisäksi hän toimi maajoukkueen apulaisvalmentajana vuosina 1991-94. Reindl valittiin myös vuoden 2001 maailmanmestaruuskilpailujen pääsihteeriksi sekä Euroopan yhdistelmäjoukkueen joukkueenjohtajaksi vuoden 2016 jääkiekon maailmancupissa.
Yksityiselämä

Franz Reindlin tytär Franziska on myös olympiatasolla esiintynyt jääkiekkoilija.
Meurthe (departementti)

Meurthe on entinen Ranskan departementti, joka oli olemassa 1790–1871. Alueen läpi virtaavan Meurthe-joen mukaan nimetty departementti muodostui osasta historiallista Lothringenin provinssia. Sen pääkaupunki oli Nancy. Departementti oli jaettu viiteen arrondissementtiin, joiden keskuspaikat olivat Nancy, Château-Salins, Lunéville, Sarrebourg ja Toul. Vuonna 1866 Meurthessä oli 714 kuntaa, sen pinta-ala oli 6 070 km² ja väkiluku 428 387.
Historia

Meurthen departementti perustettiin Ranskan vallankumouksen yhteydessä 4. maaliskuuta 1790 yhtenä alkuperäisestä 83 departementista. Ranskan–Preussin sodan seurauksena Meurthen departementin koillisosa (suunnilleen Château-Salinsin ja Sarrebourgin arrondissementit) sekä pääosa Mosellen departementista liitettiin yhdessä Elsassin kanssa 1871 vasta perustettuun Saksan keisarikuntaan ja osaksi Elsass-Lothringenin valtakunnanmaata. Departementin Ranskalle jääneeseen osaan yhdistettiin Mosellesta Brieyn ja Longwyn alueet, ja näistä muodostettiin uusi Meurthe-et-Mosellen departementti. Tilapäiseksi tarkoitettu järjestely jäi voimaan siitä huolimatta että Saksalle 1871 luovutetut alueet palautettiin Ranskan osaksi ensimmäisen maailmansodan jälkeen.
Lothringenin alueen departementtien muutokset. Värit kuvaavat alkuperäisiä departementteja, rajat nykyistä tilannetta.
Meulan-en-Yvelines

Yleisnäkymä Meulanin kaupungista
Meulan-en-Yvelines on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 8773. Meulanin pinta-ala on 3 km².
Aiheesta muualla

Kuvia tai muita tiedostoja aiheesta Meulan-en-Yvelines Wikimedia Commonsissa
Matti Mikkola (taidemaalari)

Matti Olavi Mikkola (23. lokakuuta 1930 Kangasala – 24. syyskuuta 2021 Oulu) oli suomalainen taidemaalari.
Mikkola sai taidekoulutuksensa Suomen kuvataideakatemiassa Helsingissä vuosina 1954–1958. Hänen debyyttinäyttelynsä pidettiin Oulussa vuonna 1954.
Opetustyössä Mikkola toimi Oulun yliopiston arkkitehtiosastolla vuodesta 1971. Hän myös veti useita taidekursseja Pohjois-Suomessa.
Matti Mikkola oli naimisissa kulttuuritoimittaja Kaisu Mikkolan kanssa vuodesta 1962.
Meulson

| Meulson |
| --- | --- |
 Neitsyt Marian syntymän kirkko
 vaakuna
 Meulson
 Koordinaatit: 47°41′21″N, 4°41′56″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  7,9 km²
Korkeus:  400 m
Väkiluku (2018):  32 
 – Väestötiheys:  4 as./km²
Kunnan numero:  21410
Infobox OKVirheellinen NIMI-arvo: 
Meulson on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 37 kilometriä Montbardin kaupungista itään.
Kunnan keskustassa oleva Neitsyt Marian syntymän kirkko on osittain peräisin 1500-luvulta. Kirkon kellotornissa on aurinkokello, ja sisällä kirkossa on Neitsyt ja lapsi -patsas.
Aiheesta muualla

Kuvia tai muita tiedostoja aiheesta Meulson Wikimedia Commonsissa
Matti Mikkola

Matti Mikkola on seuraavien henkilöiden nimi:
Matti Mikkola (1916–1941), keihäänheittäjä
Matti Mikkola (1930–2021), taidemaalari
Matti Mikkola (s. 1976), muusikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Mikkola”, voi hakea sivunnimihaulla, laajalla sivunnimihaulla tai tekstihaulla.
Mehdi Zeffane

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. toukokuuta 1992 (ikä 32)
Syntymäpaikka: Sainte-Foy-lès-Lyon, Ranska
Pelipaikka: oikea laitapuolustaja
Pituus: 174 cm
Paino: 63 kg
Seura
Seura: Rennes
Pelinumero: 2
Junioriseurat
0000–2011: Lyon
Seurat
| Vuodet | Seura | O | (M) |
| 2010–2014 | Lyon B | 74 | (1) |
| 2012–2015 | Lyon | 12 | (0) |
| 2015– | Rennes | 11 | (1) |
| Yhteensä | Yhteensä | 97 | (2) |
Maajoukkue
| 2014– | Algeria | 14 | (0) |
 Seurajoukkueuran tilastot kattavat vain kansalliset sarjat, päivitetty 22. tammikuuta 2016.  Maajoukkueuran tilastot päivitetty 21. heinäkuuta 2019.
Mehdi Zeffane (s. 19. toukokuuta 1992 Sainte-Foy-lès-Lyon, Ranska) on algerialainen jalkapalloilija, joka edustaa Ranskan pääsarjassa Ligue 1:ssä pelaavaa Rennesiä. Pelipaikaltaan Zeffane on oikea laitapuolustaja.
Zeffane nousi Lyonin junioreista kakkosjoukkueeseen kesällä 2011 ja edustusjoukkueeseen seuraavana kesänä. Hän pelasi ensimmäisen ottelunsa Ligue 1:ssä 28. syyskuuta 2013, kun Lyon pelasi kotonaan maalittoman tasapelin Lilleä vastaan. Yhteensä Zeffane pelasi kaudella 2013–2014 kahdeksan ja kaudella 2014–2015 neljä pääsarjaottelua. Elokuussa 2015 hän siirtyi samassa sarjassa pelaavaan Rennesiin. Zeffane teki ensimmäisen pääsarjamaalinsa 22. elokuuta 2015 juuri Lyonia vastaan, kun Rennes voitti vieraskentällä 2–1.
Algerian maajoukkueessa Zeffane on pelannut vuodesta 2014 lähtien. Hän oli mukana Afrikan-mestaruuskilpailuissa Päiväntasaajan Guineassa 2015, muttei päässyt kentälle. Hän kuului joukkueeseen myös Afrikan-mestaruuskilpailuissa 2019, missä Algeria voitti kultaa.
Michael Lamey

Michael Lamey
Michael Lamey (s. 29. marraskuuta 1979 Amsterdamissa) on alankomaalainen jalkapalloilija,  pelipaikaltaan puolustaja. Lamey on edustanut RKC Waalwijkia, AZ Alkmaaria, FC Utrechtia ja PSV Eindhovenia.
Michael Pounds

| Michael Pounds> Henkilötiedot |
| --- | --- |
Koko nimi:  Michael Pounds
Syntynyt: 15. syyskuuta 1988 (ikä 36)
Kansalaisuus:   Suomi
Koripalloilija
Lempinimi:  Homppa
Pelipaikka:  Pelintekijä / Heittävä takamies
Pituus:  189 cm
Paino:  88 kg
Nyk. joukkue:  KTP-Basket
Sarja:  Korisliiga
Pelaajaura
Seurajoukkueet
2006–2008 2008–2011 2011–2016 2016–2017 2017–2021:  KTP-Basket Torpan Pojat KTP-Basket Salon Vilpas KTP-Basket
Aiheesta muualla
FIBA
Michael Pounds (s. 15. syyskuuta 1988) on suomalainen koripalloilija. Hänen isänsä on koripalloilija Larry Pounds ja siskoja ovat Dionne Pounds ja Anissa Pounds.
Maaliskuussa 2015 Poundsille tehtiin polvileikkaus, joka piti hänet pois pelikentiltä lokakuuhun asti. Kesäkuussa hän teki KTP:n kanssa yksivuotisen jatkosopimuksen. Maaliskuussa 2016 hän heitti pääsarjauransa piste-ennätyksen (26), Loimaata vastaan.
Kesäkuussa 2016 Pounds siirtyi Salon Vilppaaseen yksivuotisella sopimuksella. Kauden 2016–2017 jälkeen Pounds palasi KTP-Basketiin. Hän päätti koripallouransa keväällä 2021.
Saavutukset

SM-hopeaa 2010, 2013 ja 2017
SM-pronssia 2015
Suomen cupin hopeaa 2008 ja 2010
Meurman

Meurman [mö:rman] on sukunimi. Se voi tarkoittaa muun muassa seuraavia:
Sukuja

Meurman, eräs tunnettu suomalainen sivistyssuku
von Meurman, ruotsalainen aatelissuku
Henkilöitä

Agathon Meurman (1826–1909), suomalainen poliitikko ja tietokirjailija
Antti Meurman (s. 1955), suomalainen viulisti
Arne Meurman (s. 1956), ruotsalainen matemaatikko
Auli Mikkola-Meurman (1906–1993), suomalainen pianisti ja oopperalaulaja
Jaakko Meurman (1905–1981), suomalainen yritysjohtaja ja maanviljelijä, maanviljelysneuvos
Jalmari Meurman (1870–1946), suomalainen poliitikko
Jukka H. Meurman (s. 1947), suomalainen lääketieteen professori
Kristian A. J. Meurman (s. 1979), suomalainen laulaja
Lauri Meurman (s. 1924), patologian professori
Olavi Meurman (1893–1969), suomalainen kasvinjalostuksen kehittäjä, professori
Otto Meurman (1817–1850), suomalainen virkamies ja venäläisen kirjallisuuden ruotsintaja
Otto H. Meurman (1921–2011), suomalainen korva-, nenä- ja kurkkutautien professori
Otto-Iivari Meurman (1890–1994), suomalainen asemakaava-arkkitehti
Yrjö Meurman (1888–1960), suomalainen korva-, nenä- ja kurkkutautien professori.
Michael Praed

| Michael Praed> Henkilötiedot |
| --- | --- |
Syntynyt: 1. huhtikuuta 1960  Berkeley, Gloucestershire, Englanti, Yhdistynyt kuningaskunta
Ammatti:  näyttelijä
Näyttelijä
Taiteilijanimet:  Michael David Prince
Aktiivisena:  1982–
Aiheesta muualla
Viralliset kotisivut
IMDb 
Elonet
Michael Praed (alk. Michael David Prince, s. 1. huhtikuuta 1960 Berkeley, Gloucestershire, Englanti) on brittiläinen näyttelijä, joka tunnetaan parhaiten Robin Hoodin (Robin of Loxley) roolista 1980-luvun kulttisarjassa Robin of Sherwood. Vuosina 1984–1986 valmistunut sarja saavutti suuren maailmanlaajuisen suosion.
Vuosina 1985–1986 Praed esiintyi yhdysvaltalaisessa Dynastia-saippuasarjassa. Vuonna 2000 hän näytteli Phileas Foggia The Secret Adventures of Jules Verne -tieteissarjassa. Hänet tunnetaan Isossa-Britanniassa myös teatterirooleistaan draama- ja musikaalinäytelmissä sekä dokumenttien kertojaäänenä.
Vuodesta 2003 lähtien Praed on toiminut kertojana suositussa historiallisessa Timewatch-dokumenttisarjassa. Vuonna 2009 hän esitti teatterissa kapteeni von Trappia musikaalissa The Sound of Music.
Vuodesta 2016 Praed on näytellyt Frank Claytonia ITV:n draamasarjassa Emmerdale.
Aiheesta muualla

Michael Praedin viralliset kotisivut (Arkistoitu – Internet Archive) (englanniksi)
Michael Praed Internet Movie Databasessa. (englanniksi)
Michael Praed Elonetissä.
Menace to Society

| Menace to Society Killers |
| --- | --- | --- |

Studioalbumin tiedot
 Julkaistu: 1994
 Tuottaja(t): Paul Di'Anno, Steve Hopgood
 Tyylilaji: heavy metal
 Kesto: 51.47
 Levy-yhtiö: Bleeding Hearts
Killersin muut julkaisut
| Murder One 1992 | Menace to Society 1994 | Live 1997 |
Menace to Society oli Paul Di'Annon Killers-projektin toinen ja viimeiseksi jäänyt studioalbumi, joka julkaistiin vuonna 1994.
Verrattuna aiempaan Murder One -debytointiin, musiikillinen suuntaus oli muuttunut raskaasta metallista vielä astetta rankempaan soundiin. Eniten musiikkia voisi luonnehtia panteramaiseksi. Kappaleet ovat Di'annon tekemiä lukuun ottamatta "Faith Healeria", jonka alun perin esitti Alex Harvey Band. Samaisen kappaleen on versioinut myös muun muassa ex-Marillion solisti Fish sekä Helloween.
Kappaleet

Advance and Be Recognised – 1.06
Die by the Gun – 4.01
Menace to Society – 2.51
? – 5.04
Think Brutal – 4.03
Past Due – 4.52
Faith Healer – 6.14
Chemical Imbalance – 4.39
A Song for You – 4.23
Three Words – 5.47
Conscience – 5.38
City of Fools – 3.08
Kokoonpano

Paul Di'Anno – laulu, tuottaja
Cliff Evans – kitara
Gavin Cooper – bassokitara, taustalaulu
Steve Hopgood – rummut, lyömäsoittimet, taustalaulu, miksaaja, tuottaja
Kevin Ridley – äänittäjä
Aiheesta muualla

Albumi Menace to Society Encyclopaedia Metallum -sivustolla (englanniksi)
Menace to Society discogs.com -sivustolla
Mehdi Jomaa

| Mehdi Jomaa |
| --- | --- |
 Mehdi Jomaa vuonna 2013
Tunisian pääministeri
 29. tammikuuta 2014 –  6. helmikuuta 2015  
Edeltäjä:  Ali Laarayedh
Seuraaja:  Habib Essid
Henkilötiedot
Syntynyt: 21. huhtikuuta 1962 (ikä 62) Mahdia, Tunisia
Mehdi Jomaa (arab.  مهدي جمعة ‎, s. 21. huhtikuuta 1962) on tunisialainen poliitikko ja entinen Tunisian pääministeri.
Jomaa oli edellisen Ali Laarayedhin hallituksen teollisuusministeri. Jo ennen Laarayedhin hallituskautta hallituksen vastainen liikehdintä oli voimakasta, mikä kärjistyi vasemmistolainen vaikuttaja Chokri Belaidn murhaan helmikuussa 2013. Laarayedhin hallituksen aikana oppositiopoliitikko Mohammed Brahmi murhattiin heinäkuussa 2013. Tämän jälkeen hallituksen vastaiset mielenosoitukset lisääntyivät ja maa ajautui poliittiseen kriisiin. Tunisialaiset poliitikot sopivat uudesta pääministeristä hallitsevan islamistisen Ennahda-puolueen ja opposition välisten keskustelujen jälkeen. Tuohon tehtävään valittiin Mehdi Jomaa, jonka tarkoituksena oli johtaa väliaikaista hallitusta vuoden 2015 vaaleihin saakka. Tunisian presidentti Moncef Marzouki nimitti hallituksen.
Jomaa osallistui Tunisian presidentinvaaleihin, jotka järjestettiin 15. syyskuuta 2019. Hän ei kuitenkaan tullut valituksi presidentiksi.
Aiheesta muualla

Kuvia tai muita tiedostoja aiheesta Mehdi Jomaa Wikimedia Commonsissa
Tunisian pääministerit
Ben Ammar
Bourguiba
Ladgham
Nouira
Mzali
Sfar
Ben Ali
Baccouche
Karoui
al-Ghannuši
Essebsi (väliaikainen)
Jebali (väliaikainen)
Laarayedh
Jomaa
Essid
Chahed
Fakhfakh
Mechichi
Bouden
Michael Landsberg

Michael Landsberg (s. 22. heinäkuuta 1957) on kanadalainen urheilutoimittaja. Landsberg on työskennellyt The Sports Network -televisiokanavalla (TSN) vuodesta 1984, kanavan alusta alkaen.
Landsberg toimi SportsDesk-uutisohjelman (myöhemmältä nimeltään SportsCentre) ankkurina yli 5 000 jakson ajan, vuoteen 1997 asti, jolloin hän aloitti keskusteluohjelma Off The Recordin juontajana. Hän on ollut työstään Off The Recordissa ehdolla Gemini-palkinnon saajaksi. Vuonna 2010 Landsberg juonsi Whistlerissä CTV:n päiväsajan lähetyksiä Vancouverin olympialaisista.
Kanadanjuutalainen Landsberg on kotoisin Torontosta. Hän opiskeli muutaman vuoden Toronton yliopistossa valmistumatta, minkä jälkeen hän siirtyi opiskelemaan niin ikään Torontossa sijaitsevaan Ryersonin yliopistoon, jossa hän suoritti radio- ja televisioalan koulutuksen. Hän on kertonut lehtihaastatteluissa kärsineensä lukihäiriöstä. Landsberg on naimisissa ja hänellä on vaimonsa Karenin kanssa kaksi lasta, poika Corey ja tytär Casey.
Landsbergia on parodioitu koomikkoryhmä Royal Canadian Air Farcen televisio-ohjelmassa Air Farce Live. Sarjan Off The Record -sketseissä häntä esitti Don Ferguson.
Mielenvireys

| Mielenvireys |
| --- | --- |
Perustettu:  1970
Toimiala:  mielenterveyspalvelut
Kotipaikka:  Oulu
Puheenjohtaja:  Sirpa Ahola-Laurila
Hallitus:  Laura Määttä-Niccolai Anja Jakkula Teija Räinä Anne Puotiniemi Tuovi Rekinen 
Aiheesta muualla
Sivusto
Infobox OKNimi-testi OK: 
Mielenvireys ry on oululainen vuonna 1970 perustettu Mielenterveyden keskusliittoon kuuluva yhdistys. Sen tarkoituksena on aktivoida, ja yhdistää Oulun sekä ympäristökuntien alueella asuvia psyykkisistä häiriöistä kuntoutuvia henkilöitä.
Toiminta-ajatuksena on mielenterveyskuntoutujien toimintakyvyn ylläpitäminen, syrjäytymisen ehkäisy sekä aseman parantaminen luomalla edellytyksiä omaehtoiselle vertaistoiminnalle.
Yhdistyksen toimitilat sijaitsevat Oulun keskustassa, jossa järjestetään ohjattua harraste- ja viriketoimintaa sekä vertaisryhmätoimintaa arkipäivisin. Yhdistyksen jäsenillä on mahdollisuus osallistua tuettuun retki- ja harrastustoimintaan. Toimintaan osallistuu viikoittain noin 150 ihmistä.
Yhdistyksen toiminnan rahoittaa Sosiaali- ja terveysjärjestöjen avustuskeskus.
Marc Wilmots

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marc Robert Wilmots
Syntymäaika: 22. helmikuuta 1969 (ikä 55)
Syntymäpaikka: Dongelberg, Vallonian Brabant, Belgia
Pelipaikka: hyökkäävä keskikenttäpelaaja
Pituus: 184 senttimetriä
Junioriseurat
1980–1985:  CS Jodoigne
1985–1987:  Sint-Truiden
Seurat
| Vuodet | Seura | O | (M) |
| 1987–1988 |  Sint-Truiden | 30 | (9) |
| 1988–1991 |  Mechelen | 87 | (22) |
| 1991–1996 |  Standard Liège | 136 | (67) |
| 1996–2000 |  Schalke 04 | 104 | (21) |
| 2000–2001 |  Bordeaux | 30 | (8) |
| 2001–2003 |  Schalke 04 | 34 | (6) |
| Yhteensä | Yhteensä | 421 | (133) |
Maajoukkue
| 1986–1987 |  Belgia U19 | 9 | (3) |
| 1987–1989 |  Belgia U21 | 9 | (6) |
| 1990–2002 |  Belgia | 70 | (28) |
Valmennusura
2003:  Schalke 04
2004–2005:  Sint-Truiden
2009–2012:  Belgia (apuv.)
2012–2016:  Belgia
2017:  Norsunluurannikko
2019:  Iran
 Seurajoukkueuran tilastot kattavat vain kansalliset sarjat.
Marc Wilmots (s. 22. helmikuuta 1969) on belgialainen jalkapallovalmentaja, poliitikko ja entinen jalkapalloilija.
Wilmots on valittu Belgian vuoden parhaaksi urheiluvalmentajaksi vuosina 2013 ja 2014.
Ura

Wilmots aloitti ammattilaisuransa vuonna 1987 Sint-Truidensen joukkueessa. Hän sai seuratasolla eniten menestystä pelatessaan saksalaisessa Schalkessa, jossa hän kävi pelaamassa kahteen eri otteeseen. Hän oli voittamassa Schalkessa UEFA Cupin mestaruutta vuonna 1997 ja Saksan cupia vuonna 2002.
Ensiesiintymisensä maajoukkueessa Wilmots teki vuonna 1994. Hän pelasi Belgian maajoukkueessa yhteensä 70 ottelua tehden 28 maalia. Hän pelasi kolmissa jalkapallon maailmanmestaruuskilpailuissa, vuosina 1994, 1998 ja 2002, joissa hän teki yhteensä viisi maalia, 1998-kisoissa kaksi ja 2002-kisoissa kolme. Hän pelasi myös Euroopan-mestaruuskilpailuissa 2000, joiden toisena isäntämaana Belgia toimi.
Wilmots, lempinimeltään das Kampfschwein, lopetti peliuransa vuonna 2002, minkä jälkeen hän siirtyi politiikkaan.  Hän toimi vuosina 2003–2007 Belgian senaatin jäsenenä ranskankielisen liberaalin Mouvement Réformateur -puolueen (MR) edustajana.
Saavutukset > Pelaajana

Belgian mestaruus: 1989
Belgian cup: 1993
UEFA Cup: 1997
Saksan cup: 2003
Saavutukset > Valmentajana

MM-puolivälierät: 2014
Belgian vuoden paras urheiluvalmentaja (2): 2013, 2014